Voimanostaja Mary Gregory kertoi Instagram-tilillään mahtavasta päivästään.

Yhdysvaltalainen Mary Gregory ilmoitti voittaneensa yhden päivän aikana yhdeksän luokan kilpailut Raw Powerlifting -liiton tapahtumassa viime viikonloppuna.

Hänen mukaansa neljä tuloksista ylitti ME-rajan.

Päivitys herätti keskustelua, sillä joidenkin mielestä naiseksi sukupuoltaan korjannen Gregoryn tuloksia ei pitäisi hyväksyä virallisesti.

Tätä näkökantaa edustaa brittiuimari Sharron Davies.

– Hän on transnainen, jolla miehen fysiikka. Hän tekee maailmanennätyksiä ja voittaa naisten kilpailuja voimanostossa Amerikassa. Nainen, jolla on naisen biologia, ei pysty kilpailemaan. Se on turha ja epäreilu pelikenttä, 56-vuotias Davies kirjoitti Twitterissä.

Daviesin maannainen, 800 ja 1500 matkoilla olympiakultaa voittanut Kelly Holmes oli pitkälti samalla linjalla.

– Tämä on huono vitsi. Naiseksi syntyneet ovat valmiina boikotoimaan tiettyjä kilpailuja. Perustakaa transluokka tai mieluummin transkilpailuja. Muuten olen huolissani siitä palautteesta ja niistä loukkauksista, joita transyhteisö tulee saamaan katsojilta. Niin tulee tapahtumaan, Holmes sanoi.

Gregory itse kertoo saaneensa kilpailussa lämpimän vastaanoton.

– Transsukupuolisena nostajana olin epävarma, mitä odottaa tullessani tänne. Kaikki saivat minut tuntemaan itseni tervetulleeksi ja kohtelivat minua kuin ketä tahansa naisnostajaa. Kiitos.

Lähde: Yahoo Sport

Jos upotus ei näy, voit katsoa sen tästä.